Arsenal Londra și FC Barcelona s-au calificat în sferturile de finală ale Ligii Campionilor.
Arsenal s-a calificat după ce a trecut de FC Porto, scor 4-2, la loviturile de departajare. Arsenal a marcat prin Troussard, în minutul 41, şi a egalat scorul din tur, când portughezii s-au impus, scor 1-0.
După 90 de minute, scorul a rămas acelaşi, iar meciul a intrat în prelungiri. La finalul prelungirilor s-a trecut la loviturile de departajare.
Pentru Arsenal au transformat Odegaard, Havertz, Saka şi Rice. La FC Porto au transformat Pepe, Grujic şi au ratat Wendell şi Galeno.
FC Barcelona a învins, acasă, pe Napoli, scor 3-1, şi s-a calificat în sferturi.
Pentru FC Barcelona au marcat Lopez (15), Cancelo (17) şi Lewandowski (84), în timp ce pentru Napoli a punctat Rrahmani, în minutul 30.
În tur, scorul a fost egal, 1-1.
În sferturi s-au mai calificat FC Barcelona, Bayern Munchen, Real Madrid, Manchester City şi Paris Saint-Germain.
Tragerea la sorţi pentru sferturi are loc vineri.